《闻学和仲兄殁于伏羌不得消息》
清代·顾飏宪

传闻偏不误，肠断脊令原。正是情怀恶，那堪风雨昏。

连宵惊人梦，何日返羁魂。天意殊茫昧，凭谁对榻论。

作者简介：顾飏宪，字傅爰，邑廪生。聪慧绝伦，八岁试读卢同月蚀诗三过，即能背诵。诗笔排荡，力追韩杜，于经义尤邃，丹黄缃素，堆案盈几，兀兀终日。体弱多病，研习不休，遂抱瘵疾不起，年甫二十五。诗篇多散失。